b'\n_START_ARTICLE_\nDeogarh\n_START_PARAGRAPH_\nDeogarh (hindi \xe0\xa4\xa6\xe0\xa5\x87\xe0\xa4\x93\xe0\xa4\x97\xe0\xa4\xa2\xe0\xa4\xbc) je selo u Indiji, smje\xc5\xa1teno u blizini grada Lalitpur u dr\xc5\xbeavi Uttar Pradesh. Nalazi se u blizini nekada\xc5\xa1nje granice sa kne\xc5\xbeevinom Gwalior, \xc4\x8dija teritorija \xc4\x8dini dana\xc5\xa1nju dr\xc5\xbeavu Madhya Pradesh. Poznato je po nizu spomenika iz doba Gupta Carstva, smje\xc5\xa1tenih na brdu gdje se nalazila tvr\xc4\x91ava na desnoj obali rijeke Betwa. Mnogi od tih spomenika su hinduisti\xc4\x8dkog i d\xc5\xbeainisti\xc4\x8dkog podrijetla._NEWLINE_Od njih je najpoznatiji hram posve\xc4\x87en Gospodaru Vi\xc5\xa1nuu, sagra\xc4\x91en u doba Gupta, danas poznat pod imenom Hram Dashavatara, a koji predstavlja najstariji Panchyatana u Sjevernoj Indiji. U njemu je prikazano deset inkarnacija Vi\xc5\xa1nua.'